Document ID: 31996R1013

KOMISSION ASETUS (EY) N:o 1013/96,
annettu 5 päivänä kesäkuuta 1996,
kukkakaalien, persikoiden, nektariinien ja sitruunoiden interventiokynnysten vahvistamisesta markkinointivuodeksi 1996/97
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 16 artiklan 5 kohdan ja 16 b artiklan 4 kohdan,
ottaa huomioon hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamissäännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88 (3), sellaisena kuin se on viimeksi muutettuna asetuksella (EY) N:o 1327/95 (4), ja erityisesti sen 1 artiklan 3 kohdan,
ottaa huomioon omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89 (5), sellaisena kuin se on viimeksi muutettuna asetuksella (EY) N:o 1327/95, ja erityisesti sen 3 artiklan,
sekä katsoo, että
asetuksen (ETY) N:o 1035/72 16 a artiklassa määritetään perusteet nektariinien interventiokynnyksen vahvistamiselle; komissio vahvistaa tämän kynnyksen soveltamalla mainitun artiklan 2 kohdassa määritettyä prosenttimäärää tuoreena kulutettavaksi tarkoitetun tuotannon keskiarvoon niiden viiden viimeisen markkinointivuoden ajalta, jolta tiedot ovat saatavilla,
asetuksen (ETY) N:o 2240/88 1 artiklassa määritetään perusteet sitruunoiden ja appelsiinien interventiokynnysten vahvistamiselle; komissio vahvistaa nämä kynnykset soveltamalla mainitun artiklan 1 ja 2 kohdassa määritettyä prosenttimäärää tuoreena kulutettavaksi tarkoitetun tuotannon keskiarvoon niiden viiden viimeisen markkinointivuoden ajalta, jolta tiedot ovat saatavilla; kuitenkin sovellettaessa sitruunoista jalostettujen tuotteiden kaupan pitämisen edistämiseksi tarkoitetuista erityistoimenpiteistä ja sitruunoiden interventiokynnyksen soveltamista koskevien sääntöjen muuttamisesta annetun asetuksen (ETY) N:o 1035/77 muuttamisesta 7 päivänä toukokuuta 1990 annetun neuvoston asetuksen (ETY) N:o 1199/90 (6) 2 artiklaa, näin laskettua sitruunoiden interventiokynnystä on korotettava markkinointivuosina 1984/85-1988/89 jalostukseen toimitettujen sitruunamäärien, joista on maksettu vähintään vähimmäishinnan suuruinen hinta, keskiarvoa vastaavalla määrällä,
asetuksen (ETY) N:o 1121/89 2 artiklassa annetaan kukkakaalien interventiokynnyksen vahvistamista koskevat säännöt; komissio vahvistaa tämän kynnyksen soveltamalla mainitun artiklan 1 kohdassa määritettyä prosenttimäärää tuoreena kulutettavaksi tarkoitetun tuotannon keskiarvoon niiden viiden viimeisen markkinointivuoden ajalta, jolta tiedot ovat saatavilla,
on tarpeen määrittää 12 peräkkäisen kuukauden kausi, jonka perusteella arvioidaan kukkakaalien ja sitruunoiden interventiokynnysten ylittyminen asetuksen (ETY) N:o 1035/72 16 b artiklan 1 kohdan mukaisesti, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan kukkakaalien, persikoiden, nektariinien ja sitruunoiden interventiokynnykset markkinointivuodeksi 1996/97 seuraavasti:
TAULUKON PAIKKA
2 artikla
1. Kukkakaalien interventiokynnyksen ylittyminen arvioidaan 1 päivän helmikuuta 1996 ja 31 päivän tammikuuta 1997 välisenä aikana toteutettujen interventiotoimenpiteiden perusteella.
2. Sitruunoiden interventiokynnyksen ylittyminen arvioidaan 1 päivän maaliskuuta 1996 ja 28 päivän helmikuuta 1997 välisenä aikana toteutettujen interventiotoimenpiteiden perusteella.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä kesäkuuta 1996.

Labels: 3
17
6